EkBass/fiwiki-20250220-pages-articles huggingface dataset:
Halloween 4

Halloween 4 (Halloween 4: The Return of Michael Myers) on vuonna 1988 valmistunut Halloween-sarjan neljäs elokuva, jonka ohjauksesta vastasi Dwight H. Little. Elokuva ilmestyi kymmenen vuotta John Carpenterin ohjaaman Halloween – naamioiden yön jälkeen ja tarinallisesti se sijoittuu Halloween II – tappajan paluun jälkeen sivuttamalla Halloween III – pahuuden yön tapahtumat ja palauttaen kakkosessa viimeksi esiintyneen sarjamurhaajan Michael Myersin takaisin. Kyseessä on sarjan ensimmäinen osa, jonka tuotannossa Halloween- elokuvasarjan luoneet John Carpenter ja Debra Hill eivät olleet mukana. ==Tarina== Siitä on kymmenen vuotta kun murhanhimoinen Michael Myers sai aikaan verisen teurastuksen Haddonfieldin pikkukaupungissa. Siitä lähtien hän on ollut lukkojen takana suljetussa hoitolassa. Uuden lain velvoittamana potilaat on siirrettävä avoimeen hoitolaan. Kun tohtori Loomis saa tästä tiedon, hän kiirehtii sairaalaan, mutta saapuu liian myöhään: Michael Myers on vapaa jälleen ja hän on jo matkalla Haddonfieldiin, ja tällä kertaa Michael Myersin kohteena on hänen sisarentyttärensä Jamie Lloyd. Loomis ottaa välittömästi suunnakseen Haddonfieldin. Hän menee paikallisen sheriffin puheille ja käskee tätä julistamaan ulkonaliikkumiskiellon. Loomis ja sheriffi etsivät käsiinsä Jamien ja tämän siskopuolen Rachelin ja menevät turvaan sheriffin kotiin odottaen kansalliskaartin apua. Myöhemmin Loomis ja sheriffi päättävät lähteä etsimään Myersia, mutta Myers pääsee sisään rakennukseen ja aloittaa teurastuksen. Jamie pääsee pakoon ja törmää Loomisiin. He piiloutuvat koulurakennukseen, mutta Myers löytää heidät ja paiskaa Loomisin ulos ikkunasta. Michael tarraa Jamien jalkaan ja on juuri tappamassa tämän, kunnes Rachel tulee hätiin ja sumuttaa Michaelia vaahtosammuttimella. Paikalliset juopot tulevat hätiin ja vievät Jamien ja Rachelin pois kaupungista autollaan. Myers on kuitenkin koko ajan ollut auton alla piilossa ja hän tappaa miehet. Rachel painaa jarrun pohjaan ja Myers lentää auton katolta, jonka jälkeen Rachel ajaa tämän päälle. Samaan aikaan Loomis ja poliisit saapuvat paikalle. Michaelia ammutaan ja hän putoaa maassa olevaan kuoppaan, jonne hänen oletetaan kuolleen. Jamie ja Rachel palautetaan kotiin ja kaikki osoittavat olevansa helpottuneita painajaisen päättymisestä. Mutta juuri kun kaikki luulivat terrorin olevan ohitse, Jamie laittaa naamarin päähänsä ja murhaa äitipuolensa. Tohtori Loomis murtuu tietäen, että Michael on saanut Jamiesta pahan otteen. == Rooleissa == Luokka:Halloween-elokuvat Luokka:Vuoden 1988 yhdysvaltalaiset elokuvat Luokka:Dwight H. Littlen ohjaamat elokuvat
Messenius

Messeniuksella voidaan viitata seuraaviin asiohin tai henkilöihin: * Arnold Johan Messenius (1608–1651), suomalainen historioitsija, Johannes Messeniuksen poika * Johannes Messenius (1579–1636), ruotsalainen historioitsija, kirjailija ja dramaatikko * Ravintola Messenius, ravintola Helsingin Taka- Töölössä
Terijoensalava

Terijoensalava (Salix euxina ’Bullata’), kansanomaisesti ”pallopaju”, on silosalavan eli salavan lajike, jota käytetään Suomessa laajalti koristekasvina. Sen arvellaan olevan kotoisin Karjalankannakselta,Yrttitarha toisten lähteiden mukaan kuitenkin Kaukasiasta. == Kuvaus == Terijoensalava kasvaa 3–10 metriä korkeaksi ja suunnilleen yhtä leveäksi. Se kasvaa puumaisenakin pallomaiseksi, mutta sitä voi kasvattaa pensaana, jolloin sitä pitää leikata usein. Lehdet ovat 6–15 senttimetriä pitkiä ja kapeansuikeita. Terijoensalava viihtyy aurinkoisessa tai puolivarjoisessa kasvupaikassa ja kukkii toukokuussa. == Lähteet == == Aiheesta muualla == * Suomen Lajitietokeskus: Terijoensalava – Salix euxina 'Bullata' Luokka:Pajut Luokka:Puut Luokka:Lajikkeet
Roots

Roots on brasilialaisen metalliyhtye Sepulturan kuudes studioalbumi, joka julkaistiin vuonna 1996. Albumi on yhtyeen viimeinen, jossa on mukana kitaristi ja laulaja Max Cavalera. Roots sisältää edelleen samanlaista groove metal -tyylistä musiikkia, jollaista oli edellinen albumi Chaos A.D., mutta albumi sisältää myös hitaampaa, hieman nu metal -vaikutteista materiaalia. Mike Patton (Faith No More) ja Jonathan Davis (Korn) olivat mukana kappaleen ”Lookaway” sanoituksen teossa ja lauloivat myös kappaleessa. Vuonna 2001 Q-lehti nimesi albumin yhdeksi kaikkien aikojen raskaimmista levyistä (listalla ”50 Heaviest Albums Of All Time”). Albumia on myyty maailmanlaajuisesti lähes 900 000 kappaletta. == Kappaleet == # # # # # # # # # # # # # # # # == Roadrunner Records 25th Anniversary Reissuen bonuslevy == # # # # # # # # # # # # == Singlet == * "Roots Bloody Roots" (18. helmikuuta 1996) * "Attitude" (kesäkuu 1996) * "Ratamahatta" (lokakuu 1996) == Listasijoitukset == Vuosi Lista Sijoitus 1996 The Billboard 200 27 1996 UK Album Chart 4 == Arvostelut == * Allmusic: Allmusic review * Entertainment Weekly: C–Entertainment Weekly * Rolling Stone: Rolling Stone == Lähteet == == Aiheesta muualla == * * Luokka:Vuoden 1996 albumit Luokka:Sepulturan albumit
Varavääpeli

Varavääpeli on suomalainen historiallinen sotilasarvo, joka oli käytössä 1918-1919. Varavääpelin arvo tuli Suomeen Saksassa koulutuksessa olleiden jääkäreiden mukana. Libaussa ylennettiin 188 henkilöä varavääpeleiksi. Virallinen ylennyspäivä oli 11. helmikuuta 1918. Varavääpeleiden, kuten muidenkin Jääkäripataljoona 27:ssä palvelleiden ylennys suomalaisiin sotilasarvoihin oli everstiluutnantti Thesleffin tekemä toimenpide, jolla ei ollut kenraali Mannerheimin tai Suomen senaatin hyväksyntää. Sanamuodoltaan Libaun listan ylennys oli esitys. Thesleff käytti sanontaa: "---tulen ehdottamaan koroitettavaksi---". Sotilasarvon esikuvana on ollut saksalainen Vizefeldwebelin arvo. Koska valkoisella armeijalla ei ollut omaa virallista sotilasarvojärjestystä, varavääpelin arvo otettiin käyttöön käytännön tosiseikkana. Arvo sijoittui sisällissodan 1918 sotilasarvoissa vääpelin ja aliupseerin väliin. Aliupseeri oli vuonna 1918 sotilasarvo, joka vastasi kersanttia. Varavääpelin arvomerkki sisällissodan aikana oli olkalapuissa oleva paksumpi kaluunanauha, jonka yläpuolella oli yksi ohuempi nauha. Nauhojen väri riippui saatavilla olevasta materiaalista. Huhtikuussa 1918 annetuissa määräyksissä ei ollut varavääpelin arvoa, mutta siitä huolimatta arvo jäi kummittelemaan muun muassa palkkaussäännöstöihin ja kyseisen arvon omaavat jatkoivat palvelusta varavääpelin arvossa. Heinäkuussa 1918 annetuissa uusissa määräyksissä arvo otettiin uudelleen virallisesti käyttöön. Arvomerkit muuttuivat ja niin varavääpelin arvon osoitukseksi jäi yksi leveä kaluunanauha olkalappuun. Luokka:Sotilasarvot
Ilari Sivonen

Ilari Sivonen (s. 16. helmikuuta 1987) on suomalainen rantalentopallon ja lentopallon pelaaja. Kaudella 2014–2015 Sivonen pelasi Sammossa Lentopallon Mestaruusliigassa. ==Lentopallo== Sivonen aloitti lentopallon pelaamisen isänsä innostamana. Sivosen junioriseurana toimi Pieksämäen Tsemppi, jossa tutuksi tuli myös pelikaveri Pasi Hyvärinen. Uransa ensimmäisen pääsarjaottelun Sivonen pelasi Keski-Savon Paterissa Korson Vetoa vastaan 1. lokakuuta 2006. Kauden 2006–2007 Sivonen pelasi Paterissa, minkä jälkeen hän teki vuoden sopimuksen Muuramen Lentopalloon. Joukkueessa Sivosesta suunniteltiin kolmatta yleispelaajaa, mutta hän kehittyi kesän aikana nopeasti ja oli kauden alkaessa jo joukkueen tärkein pelaaja yleispelaajan paikalla. MuurLe eteni historiassaan toisen kerran pudotuspeleihin, joissa Raision Loimu kuitenkin voitti MuurLen ensimmäisellä kierroksella. Sivosen kausi oli kuitenkin onnistunut sillä hän oli joukkueen sisäisessä tehotilastossa toinen serbialaisen Davor Dzombicin jälkeen. Kauden jälkeen Sivonen teki sopimuksen liigan kestomenestyjiin kuuluvan Salon Piivolleyn kanssa, jossa hän pelasi kauden 2009–2010. Kausilla 2010–2013 Sivosen joukkue oli Pielaveden Sampo, ja kaudella 2013–2014 hän pelasi Mikkelin Passareiden riveissä 1-sarjassa. ==Rantalentopallo== Sivonen aloitti rantalentopallon 13-vuotiaana yhdessä Pasi Hyvärisen kanssa. Menestystä tuli nopeasti juniorien SM-kiertueilta, ja pian hän eteni jo aikuisten kentille. Hyvärisen ja Sivosen paras saavutus beach volleyssa oli alle 19-vuotiaiden MM-kisojen viides sija kesällä 2006. Lisäksi he olivat beach volleyn SM-hopealla aikuisissa.Ilari Sivonen Suomen Beach Volley -tietokannassa (biitsi.fi) Sivonen valittiin myös kauden 2006–2007 parhaaksi beach volleyn miesjunioripelaajaksi. Kesällä 2007 Sivonen pelasi yhdessä parinsa Pasi Hyvärisen kanssa menestyksekkäästi beach volleyn SM- kiertuetta sijoittumalla lopulta pronssille. MM-kilpailuissa Italiassa he sijoittuivat yhdeksännelle sijalle ja kahta vuotta heitä vanhempien EM- kisoissa he olivat myös yhdeksänsiä. Kesällä 2008 Sivonen voitti SM-pronssia yhdessä Lauri Hakalan kanssa. ==Muuta== Vuonna 2007 Sivonen voitti 22-vuotiaiden Suomen mestaruuden Savonlinnassa pelatussa turnauksessa Keski- Savon Paterin riveissä. Samassa turnauksessa hänet valittiin parhaimmaksi vastaanottajaksi ja hänen beach volley -parinsa Pasi Hyvärinen parhaimmaksi puolustajaksi. Hihalyöntipeli onkin yksi Sivosen ja Hyvärisen vahvuuksista lentopallon ohella myös beach volleyn puolella. Ilarin isä Otto Sivonen voitti SM-kultaa peräti viisi kertaa legendaarisen Pieksämäen NMKY:n riveissä. Isä valmensi poikaansa aina A-ikäisiin poikiin asti. ==Saavutuksia== ===Lentopallo=== * 22-vuotiaiden paras vastaanottaja 2007 * 22-vuotiaiden SM- kultaa lentopallossa 2007 ===Beach volley=== * Kauden miesjuniori beach volleyssa 2007 * 5. sija 19-vuotiaiden MM-kilpailuissa 2006 * 9. sija 22-vuotiaiden MM-kilpailuissa 2007 * 9. sija 22-vuotiaiden EM-kilpailuissa * SM-hopeaa 2006 * SM-pronssia 2007, 2008, 2011 ==Lähteet== Luokka:Suomalaiset lentopalloilijat Luokka:Suomalaiset rantalentopalloilijat Luokka:Vuonna 1987 syntyneet Luokka:Elävät henkilöt
Kalifornia (elokuva)

Kalifornia on vuonna 1993 ensi-iltansa saanut trilleri. Se kertoo pariskunnasta jotka lähtevät Kaliforniaan ja matkakuluja pienentääkseen ottavat mukaan toisen pariskunnan. Matkalla osoittautuu että mukaan otettu pariskunta on aivan muuta kun mitä he olivat aluksi luulleet. Elokuvan on ohjannut Dominic Sena. == Tarina == Elokuva kertoo sarjamurhaajista kiinnostuneesta pariskunnasta, kirjailija Brian Kessleristä (David Duchovny) ja hänen naisystävästään valokuvaaja Carrie Laughlinista (Michelle Forbes), jotka haluavat muuttaa Kaliforniaan. Kessler ehdottaa että he voisivat matkalla kiertää kuuluisia sarjamurhiin liittyviä paikkoja, joista Kessler kirjoittaisi kirjan, jonka Laughlin kuvittaisi. Heidän rahansa eivät riitä matkaan ja he laittavat yliopiston ilmoitustaululle ilmoituksen, jolla etsivät toista pariskuntaa jakamaan matkakuluja. Ehdonalaisvalvoja on lähettänyt töihin yliopistolle vahtimestariksi Earlyen (Brad Pitt) joka näkee ilmoituksen ja päättää lähteä Kaliforniaan Adelen (Juliette Lewis) kanssa. Ennen lähtöään hän murhaa vuokraisäntänsä joka on yrittänyt periä häneltä rästiin jääneitä vuokria ja hautaa ruumiin. == Näyttelijät == == Vastaanotto == Video-oppaassa vuodelta 1994 Bello Romano kutsui elokuvaa hallituksi jännäriksi ja antoi sille neljä tähteä viidestä, mikä vastaa sanallista arviota ”erinomainen”. == Lähteet == == Aiheesta muualla == * * * Luokka:Vuoden 1993 yhdysvaltalaiset elokuvat Luokka:Yhdysvaltalaiset jännityselokuvat Luokka:Yhdysvaltalaiset road moviet Luokka:Dominic Senan ohjaamat elokuvat Luokka:Sarjamurhaajaelokuvat
Raittiusyhdistys Neliapila

Raittiusyhdistys Neliapila perustettiin 28. helmikuuta 1965 Keski-Suomessa. Sen toiminta oli lähellä Suomen rauhanyhdistysten keskusyhdistystä (SRK). Järjestön perustivat kansanedustaja Artturi Jämsén vaimonsa ja vaalipäällikkönsä Aarne Kotilaisen kanssa. Yhdistyksen tarkoituksena oli toimia koko maassa "ajallisen isänmaan hyväksi" korostaen "varjelemisen välttämättömyyttä". Jämsénin oli tarkoitus toimia yhdistyksen toimitusjohtajana, jonka alaisuudessa olivat 20 piiritason vastaavaa ja 360 toimimiestä. Jämséniä avustivat alavieskalaiset Olga ja Heikki Saari sekä Eino Kimpimäki. Saari, Kimpimäki ja Jämsén kuuluivat kaikki SRK:n johtoon. Neliapilan tarkoitus oli kohdistaa toimintansa näkyvissä olevan vasemmistovaaran torjumiseen. Sen piti "valaista vasemmiston olemusta ja pyrkimyksiä" ja tähdentää kuten SRK:kin äänestysvastuuta jokaisen velvollisuutena. Neliapilan työtä suunniteltiin myös SDP:tä vastaan, sillä senkin piirissä arveltiin olevan toimintaa, joka saattoi haitata kansakunnan luottamusta eduskunnan porvarillista enemmistöä kohtaan. Yhdistys lakkautettiin vuonna 1970 ja sen tilalle tuli Alvajärven Raittiusyhdistys, jolle siirrettiin myös lakkautetun Neliapilan varat.s.148-150 == Lähteet == Raittiusyhdistys Neliapila Luokka:Suomalaiset raittiusjärjestöt
Agonizer

Agonizer on suomalainen metalliyhtye Pyhäjärveltä. ==Historia== Yhtye perustettiin vuonna 1998, minkä jälkeen se julkaisi eri kokoonpanoissa useita omakustanteisia demoja ja EP:itä. Yhtye aloitti esikoisalbuminsa Birth / The End äänitykset omin voimin vuonna 2006. Kauan sopivaa levy-yhtiötä etsinyt Agonizer solmi viimein sopimuksen Spinefarmin kanssa keväällä 2007, kun suomalainen levy-yhtiö kiinnostui yhtyeen esikoisesta. Birth / The End -albumi julkaistiin Suomessa elokuun 2007 alussa. Myöhemmin suunnitelmissa on myös julkaisu Euroopassa sekä Japanissa. Agonizer pääsi Guinnessin ennätysten kirjaan soitettuaan esikoisalbuminsa julkaisukonsertin yli 1 400 metrin syvyydessä Pyhäsalmen kaivoksessa elokuun 2007 alussa. Yhtye saavutti tempauksellaan runsaasti julkisuutta suomalaisissa lehdissä. Elokuussa 2009 laulaja Pasi Kärkkäinen ilmoitti jättävänsä yhtyeen. Lokakuussa 2012 yhtye päätti jatkaa uuden albumin työstämistä nelihenkisenä. Esikoisalbuminsa julkaisun jälkeistä hiljaiseloa viettänyt yhtye julkaisi digisinglen ”Trooper” syyskuussa 2013. Kappale tulee sisältymään yhtyeen tulevalle toiselle studioalbumille. == Jäsenet == * Pasi Kärkkäinen – laulu * Atte Palokangas – rummut * J-P Perälä – kitara * Jussi Tikka – basso == Diskografia == === Albumit === * * * === Demot ja EP:t === * * * * * == Lähteet == == Aiheesta muualla == * Luokka:Suomalaiset metalliyhtyeet
Petri Myllymäki (lentopalloilija)

Petri Myllymäki (s. 31. heinäkuuta 1976) on suomalainen lentopalloilija, joka pelaa 2007–2008 kaudella Lentopallon SM-liigassa, Muuramen Lentopallon riveissä. Myllymäki on pelannut Muuramen lisäksi uralaan Äänekosken Urheilijoissa Lentopallon 1-sarjassa 2006–2007 kaudella. Äänekoskelle Myllymäki juuri Muuramen Lentopallosta. Myllymäki edusti Muuramen Lentopallo viimeksi 1998–2006 kausilla. Hän pelasi tuolloin viisi viimeistä kautta Muuramen SM-liiga joukkueessa ja kolme muuta kautta 1-sarjassa. Myllymäellä oli 2006 kaudella vaikea selkävamma ja se vaati leikkauksen. 2006 kausi oli Myllymäellä tuolloin pilalla. Myllymäki näki parhaakseen tuolloin siirtyä Äänekoskelle koska taidot olivat ruosteessa eikä hän olisi ehtinyt kuntoutua liigakauden alkuun. Äänekoskella Myllymäki pelasi 2006–2007 ehjän kauden ja taidot ovat taas samanlaiset kuin ennenkin. == Lähteet == Luokka:Suomalaiset lentopalloilijat Luokka:Vuonna 1976 syntyneet Luokka:Elävät henkilöt
Rahvaanrunoilijat

Rahvaanrunoilijat olivat itseoppineita, valistuneita talonpoikia, jotka kirjoittivat runoja 1800-luvulla. Tunnetuimpia rahvaanrunoilijoita olivat Paavo Korhonen, Olli Kymäläinen, Pentti Lyytinen, Pietari Makkonen ja Antti Puhakka. ==Runojen aiheet== Monet rahvaanrunoista käsittelivät rahvaan asemaa. Runot noudattivat sääty-yhteiskunnan hierarkiaa, joka korosti sivistyneistön ja rahvaan vastakohtaisuutta. Paavo Korhonen kuvasi tätä eroa konkreettisesti runossaan Talonpojille (1831): ”Herrat hattua pitävät,/ Kyntömiehell’ on kypärä./ Herrat käyvät saappahissa,/Toisen vuoron tohvelissa,/Viertomies on virsuillansa.” Monet rahvaan kuvauksista heijastelivat sivistyneistön käsityksiä. Rahvasta ohjattiin omaksumaan sivistyneistön näkökulma ja sovittamaan oma elämänsä siihen. Korhosen runossa esimerkiksi jaettiin neuvoja, miten saavuttaa suosio herrojen silmissä. Hän kuvasi, miten piti toimia, jos herroja tuli kylään: ”Pane pöy’älle pötyä/ Laita lapsi naapurihin”. Osa rahvaanrunoilijoista ironisoi sivistyneistön liehakointia vieraskoreudella ja pintakosmetiikalla. Pietari Makkonen kirjoitti ironiseen sävyyn ”Ilolaulussa suomen kielen kasvannosta”, miten suomen kielestä tehtiin innolla salonkikelpoista ruotsin kielen rinnalle. Hän kuvasi kielen neidoksi, joka pestiin, kammattiin, vaatetettiin ja koristettiin. Seurapiireissä debytoituaan tätä herraskaista neitoa alkoivat sitten armastella niin professorit kuin rovastitkin. Itsetarkkailu ja ironisointi kertoivat rahvaan identiteetin etsinnästä muotoutuvassa kansankokonaisuudessa. Rahvas oli vielä monin tavoin sidoksissa sivistyneistön siitä aiempina vuosisatoina luomiin kuviin eikä rahvaanrunoudella ollut näin yhteiskuntajärjestystä kiistävää merkitytä. (painettu) == Lähteet == * ===Viitteet=== Luokka:Suomalainen runous
Ville Lassila

Ville Lassila (s. 1980) on suomalainen lentopalloilija, joka pelasi Muuramen Lentopallossa 2007–2008 kaudella. Lassila on pelannut urallaan aiemmin Kauhavan Visassa sekä Himangan Urheilijoissa. Lassilalle 2007–2008 kausi oli ensimmäinen Lentopallon SM-liigassa. ==Lähteet == Luokka:Suomalaiset lentopalloilijat Luokka:Vuonna 1980 syntyneet Luokka:Elävät henkilöt
Yli synkän virran

Yli synkän virran (Crossing Jordan) on yhdysvaltalainen rikossarja, jossa bostonilainen oikeuspatologi Jordan Cavanaugh (Jill Hennessy) selvittää henkirikoksia ryhmänsä kanssa. Cavanaugh’n lähimmät kollegat ovat esimies tohtori Garret Macy (Miguel Ferrer), kriisiterapeutti Lily Lebowski (Kathryn Hahn), oikeusentomologi ”Bug” (Ravi Kapoor) sekä tohtorit Nigel Towsend (Steve Valentine), Sidney Trumaine (Eugene Byrd) ja patologi Devan Maguire (Jennifer Finnigan) sekä etsivä Woodrow ”Woody” Hoyt (Jerry O’Connell). Sarjan tuotannosta vastasivat Tailwind Productions ja NBC Universal, ja sitä esitettiin alun perin NBC:llä vuosina 2001–2007. Sarja päättyi 16. toukokuuta 2007 kuuden kauden jälkeen 117. jaksoon ”Crash”. Suomessa sarjaa on esittänyt Sub. == Lähteet == == Aiheesta muualla == * Yli synkän virran NBC:n sivustolla Luokka:2000-vuosikymmenen yhdysvaltalaiset draamasarjat Luokka:2000-vuosikymmenen yhdysvaltalaiset rikossarjat Luokka:NBC:n televisio- ohjelmat
Sodexo

Sodexo (entinen Sodexho Alliance) on kokonaisvaltaisia tilapalveluja tarjoava kansainvälinen yritys. Yhtiön perusti Pierre Bellon Marseillessa vuonna 1966 nimellä Société d'Exploitation Hôtelière (Sodexho) tuottamaan palveluja jokilaivoille. Yhtiö on yksi maailman suurimmista ateria-, toimitila- ja kiinteistöpalvelujen tarjoajista. Sodexolla on 460 000 työntekijää 72 maassa ja se on maailman 19. suurin työnantaja. Sodexo-konserni on noteerattu sekä Pariisin että New Yorkin pörsseissä. Yhtiön liikevaihto oli 20,4 miljardia euroa elokuun 2018 lopussa päättyneellä tilikaudella. Yhtiö on laajentunut mm. yritysostoin. Sodexo työllistää Pohjoismaissa (Suomi, Ruotsi, Norja, Tanska) noin 11 000 työntekijää. Heistä noin 2 000 työskentelee Suomessa. Sodexon edeltäjä Suomessa oli vuonna 1979 perustettu Polarkesti. Sodexo Oy:n liikevaihto oli elokuun lopussa 2019 päättyneellä tilikaudella 139 miljoonaa euroa, mikä teki siitä Suomen toiseksi suurimman ravitsemisalan yrityksen Compass Groupin jälkeen . == Kritiikkiä == Sodexo-konsernin toimintaa yksityisissä vankiloissa ja kouluissa on arvosteltu voimakkaasti. Elokuvan Super Size Me yhdysvaltalaiseen kouluruokailuun kohdistuva arvostelu liitettiin myös Sodexon palveluihin. Vuonna 2004 Britanniassa näytettiin dokumenttielokuva, joka paljasti Sodexon tytäryhtiön Tillery Valleyn ruoanvalmistuksen epähygieenisyydenUnison Companies Update Issue 28 28/07/04, Viitattu 12.12.2009. Sodexoa on boikotoitu monista syistä ympäri maailmaa yliopistoissa Lontoossa, Washingtonissa, Quebecissä, New Yorkissa, Pennsylvanian Meadvillessä ja Indianassa sekä Suomessa Nordean pankeissa ja Tampereen yliopistossa. Kampanjoidessaan kouluruoan parantamiseksi brittiläinen tv-kokki Jamie Oliver osoitti usein sormella juuri Sodexoa, joka vastaa monin paikoin koulujen lounaistaHenrik Ennart ja Mats Eric Nilsson, Döden i grytan, Ordfront, 2010, sivu 68–72. Sodexo on pyrkinyt nostamaan profiiliaan Stop Hunger -kampanjalla ja yhteistyöllä esimerkiksi Magic Johnsonin kanssa. ==Lähteet== ==Kirjallisuutta== *Nieminen, A. Tähdet kertovat – lupa nauttia. Polarkestistä Sodexhoon 1979–1999. Vantaa 2000. ISBN 139789529117666. ==Aiheesta muualla== *Sodexo Oy:n kotisivut *Sodexo-konsernin kotisivut *Toimiva Yliopisto -verkoston artikkeli Sodexo -boikotista Luokka:Euronext 100 -indeksi Luokka:Ruokapalveluyhtiöt Luokka:Ranskalaiset pörssiyhtiöt
Jill Hennessy

Jillian Noel Hennessy (s. 25. marraskuuta 1968 Edmonton, Alberta) on kanadalainen näyttelijä, joka tunnetaan televisiosarjoista Kova laki ja Yli synkän virran. == Elämäkerta == === Lapsuus === Hennessy syntyi Edmontonissa, Albertassa. Hänen isänsä, John Hennessy, oli lihamyyjä, joka vaati huomattavasti matkustamista ja johti perheen toistuviin muuttoihin. Hänen äitinsä, Maxine, jätti perheen vuonna 1982, ja Jillin kasvatti osittain hänen isänäitinsä, Eleanor, joka asui Kitchenerissä, Ontariossa. Hänellä on nuorempi veli, John Hennessy Jr., ja identtinen kaksoissisko Jacqueline, joka on sanomalehtitoimittaja ja televisiojuontaja Kanadassa. Hennessyllä on irlantilaiset, ranskalaiset, ruotsalaiset ja italialaiset sukujuuret isänsä puolelta, ja suurimmaksi osaksi Ukrainan, kuten myös Itävallan, mustalaissukujuuret äitinsä puolelta. Hän valmistui Grand River Collegiate Institute:sta Kitcheneristä, Ontariosta. === Ura === Hennessy ja hänen siskonsa esittivät kaksoispuhelintyttöjä elokuvassa Erottomattomat vuonna 1988. Hänet listattiin lyhyeksi ajaksi Dana Scullyksi Salaiset kansiot -sarjaan. Hennessy on kuuluisin rooleista Claire Kincaidina Kova laki -sarjassa (1993–1996) ja Jordan Cavanaugh'na Yli synkän virran -sarjassa. Vuonna 1999 Hennessy näytteli Lisaa lesbo-elokuvassa Chutney Popcorn, ja vuonna 2000 hän kirjoitti, tuotti ja apuohjasi indie-elokuvan The Acting Class. 9\. kesäkuuta 2007 Hennessy pääsi Kanadan Walk Of Fameen. === Yksityiselämä === Hennessy on naimisissa ravintoloitsija Paolo Mastropietron kanssa. Heillä on kaksi lasta, syyskuussa 2003 ja marraskuussa 2007 syntyneet pojat.http://www.people.com/people/article/0,,20164192,00.html == Lähteet == == Aiheesta muualla == * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1968 syntyneet Luokka:Elävät henkilöt
Henrik de la Chapelle

Henrik Mikael de la Chapelle (s. 24. tammikuuta 1955Finlands ridderskaps och adels kalender 1992, s. 171. Esbo 1991. ISBN 951-9417-26-5) on suomalainen diplomiekonomi ja liikemies, joka tunnetaan julkisuudessa yhtenä Helsingin Jokereiden suurimmista omistajista. Hän asui perheineen Sipoossa.Serlachiuksen taidesäätiön johto vaihtui. Web Archive 2009. == Liiketoimia ja luottamusasemia == De la Chapelle toimii omistamansa CHC-Invest Oy -yhtiön kautta myös Helsinki International Horse Show’n taustayhtiön BCM Scanhorse Oy:n keskeisenä omistajana sekä hallituksen puheenjohtajana.http://finder.fi/paattajahaku/de+la+Chapelle+Henrik+Mikael Helsinki International Horse Show. Finder Vuonna 2002 De la Chapelle perusti yhdessä Harry Harkimon ja Harry Damsténin kanssa Kullo Golf -kentän.http://www.talouselama.fi/uutiset/maksuriita+riivaa+harkimon+golfkenttaa/a390137 De la Chapelle on myös yksi uuden Anna-käteisautomaattiketjun pääomistajista.Hjallis aikoo avata raha-automaatit alkuvuonna. Taloussanomat 2007. Web Archive.. Hän on toiminut Gösta Serlachiuksen taidesäätiön puheenjohtajana vuodesta 2009 lähtien, samoin kuin Albert de la Chapellen taidesäätiön puheenjohtajana.Grönstrand, Harald: Konstmuseum i Ekenäs på internationell topp 10-lista över spännande byggnader. Hufvudstadsbladet 2.2.2023. De la Chapelle tuomittin vuonna 2023 kolmen kuukauden ehdolliseen vankeusrangaistukseen törkeästä veropetoksesta. ==Katso myös== *Serlachius (suku) == Lähteet == Luokka:Suomalaiset liikemiehet Luokka:Vuonna 1955 syntyneet Luokka:Elävät henkilöt Luokka:Suomalaiset aateliset
Kathryn Hahn

Kathryn Hahn (s. 23. heinäkuuta 1973 Westchester, Illinois, Yhdysvallat) on yhdysvaltalainen näyttelijä ja koomikko, joka tunnetaan muun muassa roolistaan Lily Lebowskina televisiosarjassa Yli synkän virran (2001–2007). Hahn syntyi Illinoisin Westchesterissä, mutta perhe muutti jo hänen varhaislapsuudessaan Clevelandiin, Ohioon. Hän aloitti näyttelemisen jo lapsena Cleveland Play Housessa ja sai neljäsluokkalaisena roolin television lastenohjelmasta Hickory Hideout. Hahn opiskeli Northwestern-yliopistossa ja Yalen School of Dramassa. Pian Yalesta valmistuttuaan hän sai roolin Yli synkän virran -sarjasta. Hahnin ensimmäinen suurempi elokuvarooli oli vuoden 2003 romanttisessa komediassa Kuinka hukata kundi 10 päivässä. Hän on näytellyt myös muun muassa elokuvissa Uutisankkuri: Ron Burgundyn legenda (2004), Tähtitreffit, (2004), A Lot Like Love (2005), Holiday (2006), Revolutionary Road (2008), Millerit (2013) ja Bad Moms (2016). Hahn on näytellyt myös televisiosarjoissa Transparent (2014–) ja WandaVision (2021). Hahn on naimisissa näyttelijä Ethan Sandlerin kanssa, jonka hän tapasi yliopistoaikoinaan Northwesternissä. Heillä on kaksi lasta: vuonna 2006 syntynyt poika ja vuonna 2009 syntynyt tytär. == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Vuonna 1973 syntyneet Luokka:Elävät henkilöt
Karl Goehring

Karl Goehring (s. 23. elokuuta 1978, Apple Valley, Minnesota, Yhdysvallat) on entinen jääkiekkomaalivahti. Goerhing pelasi ennen ammattilaisuraansa Pohjois- Dakotan yliopiston joukkueessa NCAA-liigaa. Kauden 1999–2000 päätteeksi Goehring voitti yliopistosarjan mestaruuden ja hänet sarjan Yhdysvaltain- tähdistöön. Kesällä 2001 Goehring teki sopimuksen Columbus Blue Jacketsin kanssa. Hän pelasi Columbuksen organisaatiossa neljä kautta, muttei päässyt kertaakaan pelaamaan NHL:ssä. Goehring torjuikin neljä kautta AHL-joukkue Syracuse Crunchissa. Vuonna 2003 Goehring pääsi pelaamaan AHL:n tähdistöottelussa. Goehring siirtyi SM-liigaan Jokereihin kaudeksi 2005–2006 paikkaamaan Boston Bruinsiin lähtenyttä Tim Thomasia, jonka suosituksesta Jokerit teki sopimuksen Goehringin kanssa. Hänen suorituksensa eivät kuitenkaan tyydyttäneet Jokerien johtoa ja hänen sopimuksensa purettiin. Loppukauden Goehring pelasi AHL:n San Antonio Rampagessa. Kesällä 2006 hän teki sopimuksen NHL-seura Nashville Predatorsin kanssa. Goehring ei pelannut Nashvillessäkään yhtään NHL-ottelua, mutta torjui farmijoukkue Milwaukee Admiralsissa 44 pelissä. Kauden 2007–2008 alussa Goehring pelasi muutaman ottelun Wilkes-Barre/Scranton Penguinsissa ja Norfolk Admiralsissa ennen kuin teki koesopimuksen vanhan seuransa Syracuse Crunchin kanssa. Goehring pelasi Syracusessa 26 ottelua ja hänet valittiin marraskuun maalivahdiksi AHL:ssa voitettuaan kuukauden aikana seitsemän peliä kahdeksasta ottelustaan. Kesällä 2008 Goehring vaihtoi jälleen seuraa, kun hän teki sopimuksen seuraavasta kaudesta Manitoba Moosen kanssa. Kaudella 2008–2009 Goehring pelasi Moosen riveissä 26 ottelussa ennen siirtymistään San Antonio Rampagen organisaatioon, jossa hän pelasi uransa viimeiset viisi ottelua. == Lähteet == == Aiheesta muualla == * * Luokka:Yhdysvaltalaiset jääkiekkomaalivahdit Luokka:Vuonna 1978 syntyneet Luokka:Elävät henkilöt
Markku Flink

Markku Flink (s. 1964 Oulu) on suomalainen käsikirjoittaja, dramaturgi ja toimittaja. Flink on käsikirjoittanut Kaija Juurikkalan ohjaaman lastenelokuvan Valo (2005), joka on lasten oikeuksia käsittelevä tosipohjainen draamaelokuva. Flink on ohjannut myös useita lyhyitä dokumentteja ja työskennellyt toimittajana niin lehdissä (Lapin Kansa, Porvoon sanomat, Satakunnan Kansa) kuin televisiossakin (MTV Oy: uutistoimitus, Yle TV1: uutistoimitus). == Aiheesta muualla == * * * Luokka:Suomalaiset elokuvakäsikirjoittajat Luokka:Suomalaiset toimittajat Luokka:Vuonna 1964 syntyneet Luokka:Elävät henkilöt Luokka:Suomalaiset elokuvatuottajat
Argentiinan kongressitalo

thumb|300px|Argentiinan kongressitaloa. Argentiinan kongressitalo () on rakennus Argentiinan pääkaupungissa Buenos Airesissa. Sen on suunnitellut italialainen arkkitehti Vittorio Meano. Rakennuksen rakennustyöt käynnistettiin vuonna 1898 ja se avattiin vuonna 1906. Ajan saatossa kongressitalo osoittautui kuitenkin liian pieneksi, ja vuonna 1974 aloitettiinkin lisärakennuksen eli Edifio Anexon rakennustyöt. Luokka:Buenos Airesin rakennukset ja rakennelmat Luokka:Parlamenttitalot
Gion-matsuri

Gion-matsuri () on vuosittainen juhla (matsuri) Kiotossa Japanissa. Se on yksi Japanin kuuluisimmista festivaaleista. Gion matsuri kestää koko heinäkuun ja huipentuu Yamaboko junkō -paraatiin () 17. heinäkuuta. Toinen paraati järjestetään 24. heinäkuuta. Paraateissa kuljetetaan valtavia koristeltuja vaunuja. Kioton keskusta-alue suljetaan moottoriliikenteeltä kolmena paraatia edeltävänä yönä. Yöt tunnetaan nimillä Yoiyama () 16. heinäkuuta, Yoiyoiyama () 15. heinäkuuta ja Yoiyoiyoiyama () 14. heinäkuuta. Kadut reunustetaan ruokaa myyvillä kojuilla, joissa tarjotaan esimerkiksi yakitoria, makeisia, taiyakia, takoyakia ja okonomiyakia. Monet kiotolaiset tytöt pukeutuvat yukatoihin ja kantavat perinteisiä kukkaroita ja viuhkoja. Yoiyama-iltoina jotkut vanhat yksityistalot avaavat eteisensä (genkan) yleisön nähtäväksi, esitellen arvokkaita perintökalujaan. Tapahtuma tunnetaan ”sermifestivaalina” (), ja se tarjoaa mahdollisuuden käydä katsomassa perinteisiä kiotolaisia asuintaloja. == Historia == Juhla järjestettiin ensimmäisen kerran puhdistautumisrituaalina. Vuonna 869 kiotolaiset kärsivät kulkutaudista, jonka ajateltiin olevan vihamielisen kamin Gozu-tennōn aiheuttamaa. Keisari Seiwa käski asukkaita rukoilemaan apua Gionin kaupunginosan Yasaka-jinjan kamilta, Susano'o-no-mikotolta. 66 tyyliteltyä ja koristeltua hilparia, yksi Japanin jokaiselle provinssille, asetettiin Shinsen-enin puutarhaan yhdessä Yasakan temppeliltä tuotujen siirreltävien pyhäkköjen (mikoshi) kanssa. Käytännöstä tuli suhteellisen vakiintunut, ja se toistettiin aina tautiepidemian puhjetessa. Vuonna 970 tapahtumasta tuli vuosittainen. Ajan kuluessa voimakkaammaksi ja vaikutusvaltaisemmaksi tullut kauppiasluokka teki festivaalista monimutkaisemman ja käytti paraatia varakkuutensa esittelyyn. == Lähteet == == Aiheesta muualla == *Tietoa Gion-matsurista Luokka:Kioto
Jens Andersson

Jens Andersson -nimisiä henkilöitä ovat: * Jens Andersson (s. 1970), ruotsalainen The Ark -yhtyeen muusikko * Jens Andersson, ruotsalainen pelisuunnittelija.
Avenida de Mayo

Avenida de Mayo () on katu Argentiinan pääkaupungissa Buenos Airesissa. Se on nimetty vuoden 1810 toukokuun vallankumouksen mukaan. Katu on saanut inspiraationsa Espanjan pääkaupungin Madridin Gran Vía -puistokadusta. Katua reunustavat arkkitehtuuriltaan art nouveauta ja uusklassismia edustavat rakennukset. Vuonna 1997 Argentiinan hallitus teki kadusta kansallishistoriallisen kohteen. == Aiheesta muualla == Luokka:Buenos Airesin kadut
Cleaner

Cleaner on yhdysvaltalainen, suomalaisen Renny Harlinin ohjaama jännityselokuva, joka esitettiin ensimmäisen kerran vuonna 2007, ja Suomen ensi-ilta oli tammikuussa 2008. Elokuvassa entinen poliisi ja nykyinen rikospaikkojen siivooja Tom Cutler saa toimeksiannon erääseen kohteeseen, jossa tulisi siivota paikat henkirikoksen jäljiltä. Cutlerille selviää hyvin pian että toimeksianto onkin lavastettu, lisäksi poliisin kiinnostus häntä kohtaa kasvaa. == Rooleissa == ==Aiheesta muualla== * FilmGoer (arvostelu) Luokka:Vuoden 2008 yhdysvaltalaiset elokuvat Luokka:Yhdysvaltalaiset jännityselokuvat Luokka:Renny Harlinin ohjaamat elokuvat
Coliseo General Rumiñahui

Coliseo General Rumiñahui on sisäurheiluareena Ecuadorin pääkaupungissa Quitossa. Areenalle mahtuu noin 16 000 henkeä ja sitä käytetään enimmäkseen koripallo-otteluihin, mutta myös musiikkikonsertteihin ja muihin tapahtumiin. Rakennus valmistui vuonna 1991. == Aiheesta muualla == * Kuvia areenasta World Stadiums -sivustolla Luokka:Urheiluhallit Luokka:Ecuadorin rakennukset ja rakennelmat Luokka:Quito
Las Lajasin katedraali

Las Lajasin katedraali () on katedraali Kolumbian Nariñon departementissa, Ipialesin kunnassa. Se on rakennettu Guaitarajoen kanjonin sisälle. Katedraali edustaa arkkitehtonisesti uusgotiikkaa. Sen rakennustyöt käynnistettiin 1. tammikuuta vuonna 1916 ja ne saatiin päätökseen 20. elokuuta vuonna 1949. Rakentamisen tekivät mahdolliseksi paikallisten asukkaiden lahjoitukset. Katedraali korvasi 1800-luvulta peräisin olleen kappelin. Katedraalissa käy vuosittain tuhansia pyhiinvaeltajia. == Lähteet == Luokka:Kristinusko Kolumbiassa Luokka:Kolumbian rakennukset ja rakennelmat Luokka:Katedraalit Luokka:Katoliset pyhiinvaelluskohteet
Estadio Hernando Siles

Estadio Hernando Siles on stadion Bolivian pääkaupungissa La Pazissa. Se on Bolivian suurin urheilukompleksi. Stadionilla on 42 000 istumapaikkaa ja se on nimetty Hernando Siles Reyesin, Bolivian 31. presidentin mukaan. Stadion sijaitsee Mirafloresin kaupunginosassa, noin 3 600 metriä merenpinnan yläpuolella. Se on yksi maailman korkeimmalla sijaitsevista stadioneista. Se avattiin vuonna 1931. Sitä käyttävät kotikenttinään Club Bolívarin, The Strongestin ja La Paz FC:n jalkapallojoukkueet. == Aiheesta muualla == * Kuvia stadionista World Stadiums -sivustolla Luokka:Bolivian jalkapallostadionit
Timo Haavisto

Timo Haavisto (s. 8. lokakuuta 1981) on suomalainen beach volley pelaaja sekä entinen lentopalloilija. Lentopallossa Haavisto edusti Vammalan Lentopalloa, SM-liigassa. Beach volleyssa hän on Suomen mestari vuodelta 2006, 2009 ja 2011 sekä SM-hopeamitalisti 2008, 2010 ja 2012. == Ura == ===Lentopallo=== Haavisto aloitti lentopallouransa kotikaupungissaan Huittisissa jo hyvin nuorena. Hänen kasvattajaseuransa oli Lauttakylän Luja, josta huippupelaajiksi on kuoriutunut myös muun muassa Oivasen veljekset Mikko ja Matti. Vammalan Lentopallon SM- liigajoukkueeseen Haavisto nousi kaudella 2001. Ennen tätä hän oli ehtinyt pelata alemmissa sarjoissa sekä lentopalloa, että beach volleyta. Ensimmäisellä kaudellaan VaLePassa Haavisto murtautui heti joukkueen avauskuusikkoon ja pelasi hyvän kauden. Hän ihastutti katsojia etenkin syöttövoimallaan sekä puolustuspelillään. Haavisto jatkoi VaLePassa edelleen kausilla 2002–2006. Hän meinasi kuitenkin lopettaa lentopallon lähes kokonaan kauden 2006 päätteeksi kun hän nousi parinsa Toni Vahelan kanssa Suomen parhaimmiksi beach volleyn pelaajiksi voittamalla SM-kultaa. Haavisto kuitenkin jatkoi uraansa VaLePassa ja pelasi jälleen ehjän kauden 2008, joka päättyi seuran historian toiseen SM-mitaliin, kun Haavisto pääsi juhlimaan SM- pronssia Isku-Volleyn kustannuksella. Haavisto jatkoi lentopallouraansa edelleen VaLePassa kaudella 2008–2009. Kauden 2009–2010 jälkeen Haavisto vetäytyi pelikentiltä olkapääleikkauksen vuoksi. Hän esiintyi muutaman ottelun verran lentopallon 1-sarjassa kyseisellä kaudella, mutta ei pelannut VaLePan riveissä. ===Beach volley=== Haavisto voitti Beach Volleyssa Suomen mestaruuden vuonna 2006 yhdessä parinsa Toni Vahelan kanssa. Kaudella 2007 he hävisivät pronssiottelun ollen näin neljänsiä. Seuraavalla kaudella he palasivat mitalikantaan, kun he voittivat hopeaa. Kaudella 2009 he voittivat uransa toisen Suomen mestaruuden ja seuraavalla kaudella SM-hopeaa. Kesällä 2011 Haavisto-Vahela-pari voitti kolmannen Suomen mestaruuden. 2012 oli vuorossa jälleen SM-hopea. Timo Haavisto Suomen Beach Volley -tietokannassa (biitsi.fi) == Muuta == Haavisto on siviiliammatiltaan urheiluvälinemyyjä. Vapaa-ajallaan hän harrastaa liikuntaa monipuolisesti laidasta laitaan. Urallaan Haavisto on pelannut sekä hakkurin että myös yleispelaajan roolissa. Myös liberon roolissa hänet nähtiin kaudella 2007–2008. == Saavutukset == * SM-kultaa 2006, 2009, 2011 2013 ja 2015 (beach volley) * SM-hopeaa 2008, 2010, 2012 ja 2014 (beach volley) * SM-pronssia 2008 (lentopallo) == Joukkueet == 2001–2010 Vammalan Lentopallo == Pelipari == Toni Vahela 2005- == Lähteet == Luokka:Suomalaiset lentopalloilijat Luokka:Suomalaiset rantalentopalloilijat Luokka:Vuonna 1981 syntyneet Luokka:Elävät henkilöt
Reza Nazarahari

Reza Nazarahari (; s. 1962) on Iranin Suomen-suurlähettiläs, joka aloitti suurlähettilään tehtävät Helsingin Kulosaaren Iranin suurlähetystössä 2. marraskuuta 2006. Nazarahari on edustanut Suomen suurlähetystössä myös Viron tasavaltaa maaliskuusta 2007 lähtien. Nazarahari on toiminut diplomaatin tehtävissä muun muassa Itävallassa vuosina 1998–2001. Hän puhuu myös sujuvaa englantia ja hyvää arabiaa. Tohtori Reza Nazarahari on opiskellut kansainvälistä diplomatiaa Teheranin yliopistossa Iranissa ja politiikkaa Kentin yliopistossa Isossa-Britanniassa vuonna 1996. Nazarahari on naimisissa Seddigheh Nazaraharin kanssa ja heillä on kaksi lasta. Nazarahari on ollut puhujana monissa kansainvälisissä konferensseissa, kuten Dušanbessa järjestetyssä CIMERA-konferenssissa. Nazarahari on työskennellyt monen historiallisen tai poliittisen kirjan parissa. Häneltä on julkaistu Persianlahden historiallisia karttoja käsittelevän kirjan nimeltä Persian Gulf: Atlas of old and historical maps (3000 B.C. - 2000 A.D.). Nazarahari on kirjoittanut artikkelin historiallis-poliittiseen kokoelmaan nimeltä Anglo- Iranian Relations since 1800. Suurlähettiläs Nazahari oli julkisuudessa kesäkuussa 2007, kun kolme suomalaista Nokia Siemens Networksin työntekijää joutui lyhyeksi aikaa vangituiksi Iranissa oltuaan kalastamassa Hormuzinsalmen lähellä olevalla Abu Musan saarella. Heinäkuussa 2007 Suomen ulkoministeriö kutsui Nazaharin kuultavaksi Iranissa toimeenpannun kivitystuomion johdosta: mies kivitettiin aviorikoksesta, mikä Suomen mukaan loukkasi kansainvälisiä ihmisoikeussopimuksia.Helsingin Sanomat 13.7.2007. == Lähteet == Luokka:Suurlähettiläät Luokka:Iranilaiset henkilöt
Varavänrikki

Varavänrikki tarkoitti Suomen sisällissodan valkoisessa armeijassa reservivänrikkiä. Vara-etuliitettä käytettiin vaihtelevasti ja rinnan reservivänrikki-termin kanssa. Erillistä varavänrikin sotilasarvoa ei ollut. Vara-etuliitettä käytettiin myös reservin luutnanteista. Vara-etuliite poistui käytöstä vähitellen kesän ja syksyn 1918 aikana. Vara-etuliite sekoitettiin helposti varavääpelin sotilasarvossa, jossa se ei suinkaan tarkoittanut reservin vääpeliä, vaan vääpelin ja aliupseerin välissä olevaa sotilasarvoa. Luokka:Sotilasarvot
Stern (lehti)

Stern () on kerran viikossa ilmestyvä saksalainen aikakauslehti. Vuonna 1948 perustettua lehteä kustantaa nykyisin Gruner + Jahr, joka on Euroopan suurin printtaukseen ja julkaisemiseen erikoistunut yritys. Helmikuussa 2004, lehden levikki oli noin 1,07 miljoonaa kappaletta. Stern-lehti tuli kuuluisaksi huijauksesta, joka tunnetaan nimellä "Hitlerin päiväkirjat". == Lähteet == == Aiheesta muualla == * Viralliset sivut Luokka:Saksalaiset aikakauslehdet
Weed...!

Weed…! on Weedin vuonna 1971 julkaisema albumi. == Kappaleet== === A-puoli === # # # === B-puoli === # * # # ==Kokoonpano== *Ken Hensley – kitara, koskettimet, laulu * Werner Monka – kitara * Peet Becker – rummut, laulu * Reinhold Spiegelfeld – basso * Rainer Schnelle – koskettimet * Bernd Hohmann – huilu Luokka:Vuoden 1971 albumit Luokka:Brittiläiset rockalbumit
Hanna Schygulla

Hanna Schygulla (s. 25. joulukuuta 1943 Königshütte, Ylä-Sleesia, Saksan miehitysalue) on saksalainen näyttelijä ja chansonlaulaja. thumb|Hanna Schygullan syntymäkoti. Schygullan vanhemmat olivat Antonie (o.s. Mzyk) ja Joseph Schygulla. Joseph Schygulla oli jalkaväensotilas Saksan armeijassa toisen maailmansodan aikana. Amerikkalaiset joukot vangitsivat hänet Italiassa, ja hän oli sotavankina vuoteen 1948 asti. Tällä välin äiti ja tytär pakenivat Müncheniin. Hanna Schygulla opiskeli Münchenissä 1960-luvulla romaanisia kieliä sekä saksan kieltä ja kirjallisuutta. Näyttelijän urallaan hänet tunnetaan etenkin Rainer Werner Fassbinderin luottonäyttelijänä, joka oli pääosassa monissa hänen elokuvissaan, kuten Maria Braunin avioliitto (1979) ja Lili Marleen (1981) sekä televisiosarjassa Berlin Alexanderplatz (1980). Saksalaisten elokuvien lisäksi hän on näytellyt ranskalaisissa, italialaisissa ja amerikkalaisissa elokuvissa tunnettujen ohjaajien töissä, muun muassa Ettore Scolan ja Jean-Luc Godardin. 1990-luvulla hän tuli tunnetuksi chanson-laulajana. Schygulla on asunut Pariisissa vuodesta 1981. ==Kirjallisuutta== * Forsman, Liselott & Malmi, Timo: ”Asioiden välissä”, Hanna Schygullan haastattelu. Filmihullu 4/2017. * Timonen, Lauri: ”Sutten hellyyttä – Schygulla Meets Fassbinder”. Filmihullu 4/2017. ==Aiheesta muualla== * Kevin Thomas: Schygulla: A Directors Actress, LA Times, 18.12.1985 * *Hanna Schygulla NNDB:ssä Luokka:Saksalaiset näyttelijät Luokka:Saksalaiset laulajat Luokka:Vuonna 1943 syntyneet Luokka:Elävät henkilöt
Kristina Rolin

Kristina Rolin on suomalainen tieteenfilosofi. Hän väitteli Minnesotan yliopistossa filosofian tohtoriksi vuonna 1996. Hän on työskennellyt Helsingin yliopistossa tutkijana vuosina 2014–2018, ja työskentelee nykyään Tampereen yliopistossa tutkimusetiikan yliopistonlehtorina. Lisäksi hän toimii ohjaajana Suomen Akatemian tutkimushankkeessa Sosiaalinen ja kognitiivinen monimuotoisuus tieteissä. Rolinin tutkimukset ovat keskittyneet ennen kaikkea sosiaaliseen tietoteoriaan, yhteiskuntatieteiden filosofiaan, tieteen etiikkaan sekä feministiseen filosofiaan, ja hänen julkaisujaan löytyy monista merkittävistä alan kirjoista. Hän on osallistunut lisäksi lukuisiin eriarvoisuus- ja kestävyyshankkeisiin. == Teoksia == * Rolin, Kristina: Onko voitonmaksimointi moraalisesti oikeutettua? teoksessa Talous ja filosofia. Helsinki: Gaudeamus, 2013. * * Rolin, Kristina: Humanistisen ja yhteiskun tatieteellisen tutkimuksen perinteet teoksessa Etiikkaa ihmistieteille. Helsinki: Suomalaisen Kirjallisuuden Seura, 2006. *Husu, Liisa & Rolin, Kristina (toim.): Tiede, tieto ja sukupuoli. Helsinki: Gaudeamus, 2005. *Rolin, Kristina: Mitä feministinen tietoteoria ja tieteenfilosofia ovat? teoksessa Feministinen filosofia. Helsinki: Gaudeamus, 2005 *Rolin, Kristina: Sosiaalinen epistemologia ja valta tiedeyhteisössä. teoksessa Mitä on valta? Helsinki: Unipress, 2000. *Rolin, Kristina, Kakkuri-Knuuttila, Marja-Liisa, ym. (toim.): Soveltava yhteiskuntatiede ja filosofia. Helsinki: Gaudeamus, 2006 ISBN 951-662-974-1 == Lähteet == == Aiheesta muualla == * Kristina Rolin's Homepage at the University of Helsinki Luokka:Suomalaiset filosofit Luokka:Vuonna 1964 syntyneet Luokka:Elävät henkilöt
Réseau Sentinelles

Réseau Sentinelles (Sentinelles-verkosto) on 1 260 vapaaehtoisen Ranskan Euroopassa sijaitsevilla alueilla työskentelevän yleislääkärin muodostama verkosto (2 % kaikista ammatinharjoittajista tällä alueella). Jokainen jäsenlääkäri tunnetaan ”Sentinelles-lääkärinä”. Marraskuussa 1984 professori Alain-Jacques Valleron aloitteesta perustettua verkostoa pitää yllä l’Unité mixte de recherche en Santé Inserm – Université Pierre et Marie Curie (tutkimuskeskus). Verkoston tavoite on tarjota 14 kliinisen terveysindikaattorin seurantaa. == 14 terveysindikaattorin jatkuva seuranta == Tämä kansallinen valvontasysteemi mahdollistaa toimintaan osallistuvien lääkärien keräämän reaaliaikaisen epidemiologisen datan vastaanoton, analysoinnin, edelleen jakamisen ja tutkittavana olevien sairauksien ennaltaehkäisyn. Verkosto toimii yhteistyössä Terveydenvalvontainstituutin (Institut de Veille Sanitaire, InVS) kanssa. 11 infektioindikaattoria vastaavat 14 seurattua sairautta * influenssa vuodesta 1984 lähtien * akuutti ripuli (maha-suolitulehdus) vuodesta 1990 lähtien * tuhkarokko vuodesta 1984 lähtien * sikotauti vuodesta 1985 lähtien * vesirokko vuodesta 1990 lähtien * vyöruusu vuodesta 2004 lähtien * miesten virtsaputkentulehdus vuodesta 1984 lähtien * hepatiitti A, B ja C vuodesta 2000 lähtien kuten myös seuraavat kolme ei-infektioivat indikaattorit * astma vuodesta 2002 lähtien * itsemurhayritykset vuodesta 1999 lähtien * sairaalahoitoon turvautuminen vuodesta 1997 lähtien Flunssan, maha-suolitulehduksen ja vesirokon osalta seuranta mahdollistaa sairauksien löytämisen, varhaisen varoittamisen ja kansallisten ja alueellisten epidemioiden saapumisen ennustamisen. Sairaustiedot, joista potilaiden henkilötiedot on poistettu, Sentinelles-lääkärit siirtävät internetiin (Paikkatietojärjestelmät: saadut tiedot kerryttävät tietokantaa, joka toimii maantieteellisenä informaatiosysteeminä. Viikoittain julkaistava tiedote, Sentiweb-Hebdo, julkaistaan joka tiistai ”Sentinelles-verkoston” internetsivuilla ja jaetaan sähköpostin välityksellä yli 4 000 tilaajalle sekä suurille ranskalaisille medioille. Niin sanottu vuosiraportti perustuu vuoden aikana kerättyihin tietoihin. Vuosiraportti on Sentinelles-verkoston internetsivuilla kohdassa "dokumentit/vuosiraportit" (”documentation/bilans annuels”)). Sentinelles-verkosto tekee yhteistyötä Maailman terveysjärjestön (WHO) kanssa ja on vastuussa infektiosairauksien elektronisesta valvonnasta. == Tieteellinen tutkimus == Sentinelles-verkoston keräämien tietojen avulla voidaan kehittää: * havaitsemis- ja varoitusmalleja perustuen metodiin, jota kutsutaan ”Serflingin käärmeeksi” * epidemioiden ennustemalleja eri kokoisille maantieteellisille alueille (analogioiden metodit) == Lähteet == == Aiheesta muualla == * Réseau Sentinelles * WHO * Centers for Disease Control and Prevention * Center of Eurosurveillance of Transmissible Diseases Luokka:Lääketieteelliset järjestöt Luokka:Tartuntataudit
Orgasm

Orgasm on Head Machinen ensimmäinen studioalbumi. Se julkaistiin vuonna 1969 levymerkillä Major Minor. == Kappaleet== Kaikki kappaleet säveltänyt David Paramor. === A-puoli === # # # # === B-puoli === # * # # ==Kokoonpano== * David Paramor – laulu, taustalaulu * Ken Leslie (Ken Hensley) – kitara, koskettimet, laulu * Joe Konas – kitara, laulu * John Leadhen (John Glasscock) – basso * Brian & Lee Poole (Brian Glasscock & Lee Kerslake) – rummut * Mike Road – lyömäsoittimet Luokka:Vuoden 1969 albumit Luokka:Brittiläiset rockalbumit
Toe Fat (albumi)

Toe Fat on Toe Fatin vuonna 1970 julkaistu studioalbumi. == Kappaleet== Puoli 1 # That's My Love For You (Allan/Roberts/Bennett) 4.01 # Bad Side Of The Moon (John/Taupin) 3.24 # Nobody (Cooper/Shelly/Beatty) 6.03 # The Wherefores And The Whys (Bennett) 3.43 # But I'm Wrong (Bennett) 3.57 Puoli 2 # Just Like Me (Carroll/Guy) 4.12 # Just Like All The Rest (Bennett) 2.30 # I Can't Believe (Bennett) 3.59 # Working Nights (Bennett) 2.34 # You Tried To Take It All (Bennett) 4.26 ==Kokoonpano== * Ken Hensley – kitara, koskettimet, piano, laulu * Lee Kerslake – rummut * John Glasscock – basso * Cliff Bennett – laulu, piano * Mox – huilu, Huuliharppu Luokka:Vuoden 1970 albumit Luokka:Brittiläiset rockalbumit
Noasaurus

Noasaurus (nimen merkitys: ”luoteis-Argentiinan lisko”) on sukupuuttoon kuollut abelisaureihin kuuluva lihaa syöneiden teropodidinosaurusten suku. Se eli 71–66 miljoonaa vuotta sitten myöhäisellä liitukaudella Maastricht- vaiheella. Noasauruksen fossiileja on löydetty Argentiinasta. == Nimi == Noasaurus tarkoittaa ”luoteis-Argentiinan liskoa”. Noa on lyhenne espanjan kielen sanasta ”noroeste Argentina”, joka tarkoittaa luoteis-Argentiinaa. Saurus tulee kreikan kielen sanasta ”sauros”, joka tarkoittaa liskoa. Nimi annettiin Saltan maakunnassa, luoteis-Argentiinassa sijaitsevan alueen mukaan, josta Noasauruksen jäänteet löydettiin. Lajiepiteetti leali on annettu Don Fidel Lealin mukaan, jonka omistamalta maapalstalta fossiilit löydettiin. == Koko ja ulkonäkö == Noasauruksen pituus oli arviolta 2,4 metriä, korkeus lonkan kohdalta 0,6 metriä ja paino 15 kilogrammaa. Noasauruksen löytöhetkellä ajateltiin, että sillä oli jalassa suurentunut kynsi, samalla tapaa kuin dromaeosaureilla ja valesirppikynsillä oli yleisesti sirppikynnet. Vuonna 2010 tehdyssä tutkimuksessa kuitenkin tiedotettiin, että kynnen oikea paikka on itse asiassa kädessä. == Fossiililöydöt == Noasauruksesta on löydetty osittainen kallo ja muita jäänteitä, mukaan lukien sormi ja takajalan luita. Jäänteet löydettiin Saltan maakunnassa, luoteis-Argentiinassa vuosien 1975–1977 välisenä aikana. Jäänteet löysi José Bonaparten johtama ryhmä. Noasauruksen holotyyppi koostuu kallosta ja selkänikamista. == Lähteet == Luokka:Abelisaurit